ПРОТОКОЛ № 8 

от заседание на Комисия по анализ и отчитане степента на натовареност на 
органите на съдебната власт към
Висшия съдебен съвет

23 февруари 2016 г.
/вторник-14,30 часа/

	Днес, 23 февруари 2016 г., вторник от 14,30 часа се проведе заседание на Комисия по анализ и отчитане степента на натовареност на органите на съдебната власт /Комисия по натовареност/ към ВСС, в състав: 

					ПРЕДСЕДАТЕЛ: КАЛИН КАЛПАКЧИЕВ
				  ЗАМ.ПРЕДСЕДАТЕЛ: ЕЛКА АТАНАСОВА

					         ЧЛЕНОВЕ:ГАЛИНА КАРАГЬОЗОВА
							       КАМЕН ИВАНОВ
							       МАРИЯ КУЗМАНОВА
							       МИЛКА ИТОВА
							       РУМЕН БОЕВ
							...... РУМЕН ГЕОРГИЕВ
							       ЮЛИАНА КОЛЕВА
							...... СОНЯ НАЙДЕНОВА

	Присъстват от администрацията на ВСС експертни сътрудници към комисията: Румен Митев – началник отдел „САОД” Галина Хаджиева и Емилия Петкова –експерти в отдел „САОД”, д-я ИТСС”.

	След разисквания по предварително обявения дневен ред и допълнително постъпили материали

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	Включва към дневния ред за днешното заседание следните допълнителни точки:

	- Извлечение от протокол № 9/23.02.2016 г. от заседание на Комисия „Професионална квалификация, информационни технологии и статистика” относно предложения от „Информационно обслужване” АД за допълване на статистически кодове в актуализираните кодове, приети с решение на ВСС, протокол № 62/16.12.2016 г., като точка 8 от дневния ред;

	- Проектно предложение „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата” по Оперативна програма „Добро управление”, като точка 9 от дневния ред.

	ПО ДНЕВНИЯ РЕД:

	1. ОТНОСНО Писмо изх.№ 77/16.02.2016 г. от председателя на Административен съд – гр. Смолян относно прилагането на Правила за оценка на натовареността на съдиите, приети от ВСС с решение по протокол № 62/ 16.12.2016 г. /вх.№ 11-11-110/19.02.2016 г./.

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	1.1. Приема за сведение писмо изх.№ 77/16.02.2016 г. от председателя на Административен съд – гр. Смолян относно прилагането на Правила за оценка на натовареността на съдиите, приети от ВСС с решение по протокол № 62/ 16.12.2016 г. /вх.№ 11-11-110/19.02.2016 г./.

	2. ОТНОСНО: Писмо изх.№ ИП-0215/09.02.2016 г. от председателя на Окръжен съд – гр. Варна относно Правила за оценка на натовареността на съдиите, приети с решение на ВСС по протокол № 62/16.12.2016 г. и Указания по приложение №3 към същите. /вх.№ 11-04-411/12.02.2016 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	2.1. Приема за сведение писмо изх.№ ИП-0215/09.02.2016 г. от председателя на Окръжен съд – гр. Варна относно Правила за оценка на натовареността на съдиите, приети с решение на ВСС по протокол № 62/16.12.2016 г. и Указания по приложение №3 към същите. /вх.№ 11-04-411/12.02.2016 г./

	3. ОТНОСНО: Писмо изх. № 91/16.02.2016 г. от председателя на Административен съд – гр. Плевен относно предложение от Йонита Цанкова – съдия в Административен съд – Ловеч за преместване по реда на чл.194 от ЗСВ в Административен съд – Плевен. /вх.№ 11-11-111/19.02.2016 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	3.1. Приема за сведение писмо изх. № 91/16.02.2016 г. от председателя на Административен съд – гр. Плевен относно предложение от Йонита Цанкова – съдия в Административен съд – Ловеч за преместване по реда на чл.194 от ЗСВ в Административен съд – Плевен. /вх.№ 11-11-111/19.02.2016 г./
3.2. С оглед изложената информация в писмото на председателя на Административен съд-Плевен, КАОСНОСВ оттегля становището си по протокол № 6/09.02.2016 г., т. 6, като счита, че единични процедури за преместване са неуместни, предвид подготвяната обща процедура по чл.194 от ЗСВ, за всички съдилища.
3.3. Изпраща решението по т. 3.2. на Комисия по предложенията и атестирането, за сведение.

	4. ОТНОСНО: Извлечение от протокол № 8/16.02.2016 г. от заседание на Комисията по предложенията и атестирането към ВСС относно предложение от административния ръководител – председател на Окръжен съд, гр. Ямбол за увеличаване щатната численост на Апелативен съд, гр. Бургас и обявяване на конкурс за заемане на свободна длъжност „съдия” в Окръжен съд, гр. Ямбол.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	4.1. Приема за сведение извлечение от протокол № 8/16.02.2016 г. от заседание на Комисията по предложенията и атестирането към ВСС относно предложение от административния ръководител – председател на Окръжен съд, гр. Ямбол за увеличаване щатната численост на Апелативен съд, гр. Бургас и обявяване на конкурс за заемане на свободна длъжност „съдия” в Окръжен съд, гр. Ямбол.
	4.2.Изразява положително становище относно направеното предложение от председателя на Апелативен съд – Бургас и председателя на Окръжен съд – Ямбол за намаляване с 1 /една/ щатна длъжност за съдия в Окръжен съд-Ямбол и увеличаване с 1 /една/ щатна длъжност за съдия в Апелативен съд – Бургас.
	4.3. Изпраща решението по т. 4.2. ведно с приложения доклад за натовареността на АС Бургас от отдел „Статистически анализ и обработка на данни” на Комисия по предложенията и атестирането, за сведение.

	5. ОТНОСНО: Извлечение от протокол № 7/17.02.2016 г. от заседание на Комисия „Бюджет и финанси” към ВСС относно писмо от главния секретар на ВСС за становище във връзка с даване на съгласие за кандидатстване на Община Златоград по Оперативна програма „Региони в растеж”.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ: 

	5.1. Приема за сведение решението на Комисия „Бюджет и финанси” към ВСС относно писмо от главния секретар на ВСС за становище във връзка с даване на съгласие за кандидатстване на Община Златоград по Оперативна програма „Региони в растеж”.

	6. ОТНОСНО: Писмо изх. № 2-1-18/15.02.2016 г. от председателя на Административен съд – гр. Враца с приложен протокол от проведено открито съдебно заседание на 10.02.2016 г., по адм. дело № 339/2015 г. по описа на АС-Враца, със страни Адриана Добрева и председателя на РС-Козлудуй против Заповед № РД-44/20.04.2015 г. /вх.№ 11-11-037/18.02.2016 г./

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	6.1. Приема за сведение писмо изх. № 2-1-18/15.02.2016 г. от председателя на Административен съд – гр. Враца с приложен протокол от проведено открито съдебно заседание на 10.02.2016 г., по адм. дело № 339/2015 г. по описа на АС-Враца, със страни Адриана Добрева и председателя на РС-Козлудуй против Заповед № РД-44/20.04.2015 г. /вх.№ 11-11-037/18.02.2016 г./

	7. ОТНОСНО: Проект на договор във връзка с решение на Висшия съдебен съвет по протокол № 5/28.01.2016 г., т. 70.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	7.1. Приема за запознаване Проект на договор във връзка с решение на Висшия съдебен съвет по протокол № 5/28.01.2016 г., т. 70, като предлага следните изменения и допълнения: 
	-Член 1, т. 1.2., изр. 1, след думите „Реализацията по т. 1.1. представлява...” се добавя „изработване на цялостна и обособена...”.

	- Член 4, т. 4.1. се изменя така:  „Изработеното, съгласно чл. 1.1. от настоящия договор се представя на Комисията по анализ и отчитане степента на натовареност на органите на съдебната власт от Изпълнителя за одобрение, за което се съставя приемо-предавателен протокол.”
	- Член 4, т. 4.3. се изменя така: „След отстраняване от Изпълнителя на отклоненията и/или грешките и/или недостатъците, Възложителят приема окончателното изпълнение на договора, за което се съставя и подписва окончателен приемо-предавателен протокол, след проведени успешни тестове за съответствие.”

	-  В член 5, т. 5.6., изр. 1, да се прецизират употребените понятия „имплементира” и „интегрира”, с оглед яснотата на текста и предмета на договора.
	- В член 5, т. 5.10., се допълва така: „Изпълнителят се задължава да предоставя гаранционно обслужване на разработения софтуер за срок от 3 години.”, като КАОСНОСВ намира, че в предложения проект на договор не са разписани клаузите касаещи гаранционното обслужване и случаите, в които ще се носи гаранционна отговорност от Изпълнителя, поради което следва да се прецизират клаузите и условията за гаранционно обслужване, като се изработи отделен Анекс към настоящия договор. Гаранционното обслужване следва да бъде и предмет на самостоятелна ценова оферта.

	- За координатор от страна на Възложителя, съгласно член 10, т. 10.2. определя Валери Михайлов – директор дирекция „Информационни технологии и  съдебна статистика”.
	7.2.Възлага на дирекция „Правна” съвместно с дирекция „Информационни технологии и съдебна статистика” в 10-дневен срок да изготвят Анекс към договора, касаещ гаранционното обслужване, съгласно изразеното становище.
	7.3. Изпраща решението на дирекция „Правна” и дирекция „Информационни технологии и съдебна статистика”, за сведение и изпълнение.

	8. ОТНОСНО: Извлечение от протокол № 9/23.02.2016 г. от заседание на Комисия „Професионална квалификация, информационни технологии и статистика” относно предложения от „Информационно обслужване” АД за допълване на статистически кодове в актуализираните кодове, приети с решение на ВСС, протокол № 62/16.12.2016 г.

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	8.1.  Приема за запознаване предложението от „Информационно обслужване” АД за допълване на статистически кодове в актуализираните кодове, предоставено от КПКИТС.
	8.2.Предлага на Комисия „Професионална квалификация, информационни технологии и статистика” да иницира среща с представители на „Информационно обслужване” АД за уточняване на възникналите спорни въпроси.
	8.3.Изпраща решението по т. 8.2. на Комисия „Професионална квалификация, информационни технологии и статистика”, за сведение.

	9. ОТНОСНО: Проектно предложение „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата” по Оперативна програма „Добро управление”

КОМИСИЯ ПО АНАЛИЗ И ОТЧИТАНЕ СТЕПЕНТА НА 
НАТОВАРЕНОСТ НА ОРГАНИТЕ НА СЪДЕБНАТА ВЛАСТ
РЕШИ:

	9.1. Изразява положително становище и подкрепя проектното предложение „Създаване на модел за оптимизация на съдебната карта на съдилищата и прокуратурите и разработване на Единна информационна система за съдилищата” по Оперативна програма „Добро управление”

					         ПРЕДСЕДАТЕЛ НА 
							 КАОСНОСВ:    /п/
	
									КАЛИН КАЛПАКЧИЕВ